Diari Oficial de la Generalitat Valenciana


Sumari del DOGV 8017, del 07-04-2017 (2017/2976)

RESOLUCIÓ de 3 d'abril de 2017, de la Direcció General de Justícia, per la que es modifica parcialment la Resolució de 21 de març de 2017, en què s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló, Elx i València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8017

Data del DOGV
:   07-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2976


Data del document
:   03-04-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * sistema judicial

RESOLUCIÓ de 3 d'abril de 2017, de la Direcció General de Justícia, per la que es modifica parcialment la Resolució de 21 de març de 2017, en què s'aprova l'entrada en funcionament del Servei Comú Processal d'Assumptes Generals dels partits judicials d'Alacant, Castelló, Elx i València. [2017/2976]  
La Resolució de 21 de març de 2017, de la Direcció General de Justícia, dictada en desenvolupament de l'Ordre de 27/2016, de 19 de setembre, de la Conselleria de Justícia, Administració Pública, Reformes Democràtiques i Llibertats Públiques, per la qual es crea el Servei Comú Processal d'Assumptes Generals, va disposar l'entrada en funcionament el dia 1 d'abril de 2017 del Servei Comú Processal d'Assumptes Generals dels partits judicials d'Alacant, Castelló, Elx i València.  
En la citada resolució s'indicà, com disposició transitòria única, que fins en tant no foren creats i entraren en funcionament les unitats processals de suport directe i els serveis comuns processals d'execució en els respectius partits judicials, no s'assumirien pel corresponent Servei Comú Processal d'Assumptes Generals determinades funcions enumerades en l'article 4 de l'expressada Ordre 27/2016, de 19 de setembre, i entre elles les assenyalades en la lletra i) d'aquest precepte. Quedava excepcionat d'eixa exclusió el Servei Comú Processal d'Assumptes Generals de València, en consideració al servei que venia prestant amb anterioritat, per a l'atenció durant la celebració de les vistes assenyalades pels òrgans judicials, en els casos de malaltia, absència imprevista o permís dels funcionaris del cos d'auxili dels esmentats òrgans, així com en els casos de jutges de reforç anomenats per a un o diversos jutjats, al qual es donava cobertura des de la Unitat Administrativa o des del propi Deganat del partit judicial de València.  
  
Malgrat el que s'ha esmentat abans, s'ha tingut coneixement que en algun altre dels restants partits judicials als quals afecta aquesta Resolució es venia prestant idèntic servei des de les diferents unitats administratives o deganats, al temps que també es prestava auxili en tarees relacionades amb la recepció i distribució de correu. Aquestes intervencions venien encomanades en virtut de decisió comunicada als funcionaris afectats, ja mitjançant resolució expressa o per indicació verbal i s'han mostrat com una resposta eficaç, que convé mantenir en la manera que millor s'ajuste a la nova estructura organitzativa que representa l'Oficina Judicial.  
En definitiva, procedeix adaptar la regulació d'aquesta situació a la realitat i necessitats detectades, modificant i donant nova redacció a la disposició transitòria única de la Resolució de 21 de març de 2017, de la Direcció General de Justícia, dictada en desenvolupament de l'expressada Ordre de 27/2016, que quedarà amb el següent tenor:  
«Disposició transitòria única  
Fins que no es creen i entren en funcionament, les unitats processals de suport directe i els serveis comuns processals d'execució en els respectius partits judicials no s'assumiran pel corresponent Servei Comú Processal d'Assumptes Generals les funcions enumerades en les lletres f), g) i i) en l'article 4 de l'Ordre 27/2016, de 19 de setembre.  
  
El Servei Comú Processal d'Assumptes Generals dels partits judicials d'Alacant, Castelló, Elx i València seguirà realitzant les tasques que recull la lletra f), així com el servei d'atenció durant la celebració de les vistes assenyalades pels òrgans judicials, previst en la lletra i) del mateix precepte, en els casos de malaltia, absència imprevista o permís dels funcionaris del cos d'auxili de l'esmentat òrgan, així com els casos de jutges de reforç anomenats per a un o diversos jutjats, sempre que amb anterioritat al dia 1 d'abril de 2017 tals serveis es prestaren des de la unitat administrativa o des del propi Deganat.»  
  
  
DISPOSICIÓ FINAL  
  
Única. Entrada en vigor  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
Contra aquesta resolució es podrà interposar un recurs contenciós administratiu davant del Tribunal Superior de Justícia de València, en el termini de dos mesos comptadors des de l'endemà de la notificació o publicació, tal com disposa la Llei 29/1998, de 13 de juliol, reguladora de la jurisdicció contenciosa administrativa o, potestativament recurs de reposició en el termini d'un mes des de la notificació, davant de la Direcció General de Justícia, d'acord amb els articles 123 i 124 de la Llei 39/2015, d'1 d'octubre, de procediment comú de les administracions públiques.  
  
València, 3 d'abril de 2017.- La directora general de Justícia: M.ª Àngels Garcia Vidal.